**John Henry Newton** (født 24. juli 1725 i Wapping i London, død 21. desember 1807 i London) var en engelsk sjøkaptein, slavehandler, og senere anglikansk prest og salmedikter. Han er særlig kjent for å ha skrevet teksten til hymnen «Amazing Grace».

Liv og virke
------------

### Bakgrunn

John Newton dro til sjøs med sin far frem til 1742. I februar 1744 ble han tvangsrekruttert til marinen av en av admiralitetets presspatruljer. På krigsskipet «Harwich» opplevde han i september 1744 kapringen av det franske skip «Solide». Deretter gjorde han tjeneste blant annet på slaveskipet «Levant» som steward. Etter en alvorlig sykdom (sannsynligvis malaria) slo han seg i 1745 ned i det som senere ble Sierra Leone og førte der et lastefullt og utsvevende liv. Ved en anledning ble han selv gjort til slave; slavehandleren Amos Clowe tok ham til fange og bragte ham i land og gav ham til sin hustru, Prinsesse Peye av sherbrofolket. Hun behandlet ham like brutalt som sine øvrige slaver. Han etter en tid ble han reddet fra slaveriet. 

Deretter var han passasjer på «Greyhound» på ferd langs Afrikas kyst.

Etter en farlig overfart i 1748 omvendte han seg den 10. mai samme året til kristen tro. Dette førte rett nok ikke umiddelbart til at han sluttet å seile på slaveskip. Han steg til og med i gradene under slavetransportene og ble kaptein, og som dette hadde han ansvar for tre slavetransporter. Så fikk han slag, og særlig av den grunn fulgte han et leges råd om å slutte med sjøfart og dermed med slavetransport.

### Omvendelse, motstander av slavehandelen

Det skulle ta tretti år til før han gjorde seg kjent som motstander av slaveriet.

Fra august 1755 fikk han en stilling som sakkyndig ved tollhuset i Liverpool. I 1762 fortalte han i brev til baptistpastoren John Fawcett om sin omvendelse til kristendommen. Han vendte seg da bort fra slavehandelen og begynte å studere teologi. Han ble samtidig en sterk talsmann mot slaveriet. 

Han ble ordinert som prest i Church of England i 1764, og Newton ble sjelesørger i Olney i Buckinghamshire.

### Salmedikter

Der begynte han også begynte i skrive hymner sammen med poeten William Cowper. «Amazing Grace» ble skrevet til en seremoni første nyttårsdag 1773. Det er ikke kjent om denne framføringen var med musikk. Den ble gitt ut i trykket versjon i 1779 gjennom Newton og Cowpers utgivelse av salmesamlingen *Olney Hymns*, men forble relativt ukjent i England, men i USA ble den populær under bølgen av religiøse vekkelser tidlig på 1800-tallet.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Discogs, oppført som John Newton (2), Discogs artist-ID 654163, besøkt 9. oktober 2017[Hentet fra Wikidata]
4. 1 2   Internet Broadway Database, Internet Broadway Database person-id 503777, besøkt 9. oktober 2017[Hentet fra Wikidata]
5. ↑   National Heritage List for England, English Heritage-nummer 1392852[Hentet fra Wikidata]
6. ↑  Side 29. Steve Turner (2007). *Amazing Grace*. Giessen: Brunnen-Verlag
7. ↑  Side 40. Steve Turner (2007). *Amazing Grace*. Giessen: Brunnen-Verlag
8. ↑  Side 54. Steve Turner (2007). *Amazing Grace*. Giessen: Brunnen-Verlag
9. ↑  Marcus Rediker (2007). The Slave Ship: A Human History. Penguin Books 2007 - ISBN 9780143114253
10. ↑  Side 92. Steve Turner (2007). *Amazing Grace*. Giessen: Brunnen-Verlag

Litteratur
----------

* Christine Schaub (2007). *Zeit der Sehnsucht* [*The Longing Season*] **(engelsk)**. Marburg an der Lahn: Verlag der Francke-Buchhandlung.
* John Newton (1854). *The Life of John Newton: Once a Sailor, Afterwards Captain of a Slave Ship, and Subsequently Rector of St. Mary Woolnoth, London. "An Authentic Narrative,"*. New York: American Tract Society.

Eksterne lenker
---------------

* (en) John Newton – kategori av bilder, video eller lyd på Commons Rediger på Wikidata
* (en) John Newton på Internet Movie Database Rediger på Wikidata

* (en) John Newton hos The Movie Database Rediger på Wikidata

* (en) John Newton hos Internet Broadway Database Rediger på Wikidata
* (en) John Newton på Discogs Rediger på Wikidata

* (en) John Newton på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** CiNii **·** BBC Things **·** MusicBrainz **·** Discogs **·** Hymnary
 |